Diaperis boleti

Diaperis boleti er en skyggebille. Arten forekommer i Norge.

Utseende 
En middelsstor (7-8 millimeter), avlangt-oval, blankt svart skyggebille. Dekkvingene har to uregelmessige, rødoransje eller brunoransje tverrbånd, et ved roten og et et stykke bak midten. Antennene er forholdsvis tykke, de åtte ytterste leddene er sterkt tverrbrede. Hodet er bredt rundet, pronotum rundet. Dekkvingene er nesten jevnbrede med fine punktstriper.

Levevis 
Arten lever i skog, typisk gammel løvskog, der den er knyttet til flere ulike arter av kjuker. De borer i soppenes fruktlegemer. De voksne billene er nattaktive og lever hele sitt liv på eller ved vertssoppen, billene sitter gjerne på sporelaget på undersiden av kjuken.

Utbredelse 
Arten er utbredt over det meste av Palearktis bortsett fra lengst i nord. I Norge er arten vanlig på Sør- og Østlandet og i indre fjordstrøk i Sogn . Arten er ikke vurdert som truet i Norge

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien boreskyggebiller, Diaperinae Latreille, 1802
 Stammen Diaperini Latreille, 1802 
 Understammen Diaperina Latreille, 1802 
 Slekten Diaperis Geoffroy, 1762 
 Diaperis boleti (Linnaeus, 1758)

Referanser

Eksterne lenker 
 UK Beetles - Diaperis boleti 
 

Skyggebiller
Biller formelt beskrevet i 1758
Dyr formelt beskrevet av Carl von Linné